Spital evacuat după ce un paznic a dat cu spray lacrimogen după o pisică.
Un paznic al Spitalului de Boli Infecțioase din Ștefănești a dat cu spray lacrimogen după o pisică. A reușit să evacueze tot spitalul. Agentul de pază s-a ales cu o amendă.
O superstiție românească spune că atunci când îți iese pisica în cale trebuie să faci 3 pași înapoi și să scuipi în sân.Ei bine, un paznic al Spitalului de Boli Infecțioase din Ștefănești, Argeș, a ales altă variantă – a dat cu spray lacrimogen după ea. Și-a reușit să evacueze tot spitalul.Pacienți scoși cu tot cu paturi din saloane și alertă printre medici – asta a provocat paznicul supărat pe pisică. La fața locului au ajuns și cei de la SMURD, pompierii și angajații companiei de gaze. Oamenii spun că nu-l judecă pe paznic – se putea întâmpla oricui.